Source: http://kozigkar.hu/palyaz%20megallapod_koztiszv%20szak%20szerv.html
Timestamp: 2017-03-01 20:03:40
Document Index: 22579982

Matched Legal Cases: ['bíróság ', 'Bíróság ', 'bíróság ', 'Bíróság ', 'bíróság ', 'Bíróság ']

Magyar Közigazgatási Kar Köztisztviselők - Magyar Közigazgatási Kar
Jegyzők Országos Szövetsége (JOSZ)
Magyar Közigazgatási Kar (MKK)
Városi Jegyzők Egyesülete (VJE)
Köztisztviselők Szakmai Szervezeteinek Szövetsége (KÖZSZÖV)
társadalmi szervezet létrehozásáról.
1) A felek kellő felhatalmazás mellett megállapodnak abban, hogy létrehozzák – e megállapodás mellékletét képező, már egyeztetett Alapszabály-tervezetben foglaltak szerint – a Köztisztviselők Szakmai Szervezeteinek Szövetségét (a továbbiakban: Szövetség).
2) A felek vállalják, hogy a Szövetség létrehozása és bejegyzése érdekében képviselőiket 2002. október 30-ig – egymással kölcsönös írásbeli közlést követően -megjelölik, és felhatalmazzák kötött mandátummal az Alapszabály-tervezet – változtatás nélküli – 2002. december 31-éig történő elfogadására.
3) A felek elhatározzák, hogy a Szövetség székhelye Budapest, Városház u. 7. II/202. címen kerül az Alapszabály-tervezetben megállapításra és bírósági bejegyzésre, azonban az ügyintézés és a tényleges működés helye, a mindenkori szövetségi elnököt kiállító tagszervezetnek, a Szövetség Alapszabály-tervezetében telephelyként bejegyzett székhelye.
Kelt Siófokon, 2002. szeptember 13-án
Dr. Forgács István sk.
Dr. Fogarasi József sk.
Dr. Bíró László sk.
a VJE elnöke
KÖZTISZTVISELŐK SZAKMAI
SZERVEZETEINEK SZÖVETSÉGE
Preambulum A Jegyzők Országos Szövetsége, a Magyar Közigazgatási Kar és a Városi Jegyzők Egyesülete elhatározzák, hogy
– a közigazgatási és személyi állománya szakmai egységességéről, valamint a köztisztviselői szakma egységes érdekképviseletét és érdekvédelmét ellátó köztestület létrehozásának és szükségességéről Budapesten 2001. február 23-án közösen aláírt szándéknyilatkozat,
– valamint a szándéknyilatkozatban foglaltak végrehajtása érdekében létrehozandó szervezet felállítása tárgyában Szerencsen 2001. szeptember 7-én elfogadott közös állásfoglalás alapján
a közigazgatás egységes országos szakmai érdekképviseletének megteremtése érdekében a
az alábbiak szerint alkotják meg.
A Jegyzők Országos Szövetsége (székhelye: 5100 Jászberény, Lehel vezér tér 18. sz.; nyilvántartásba vételről rendelkező bíróság és határozatának száma: Pest Megyei Bíróság 1.Pk.60.468/1994/2.; nyilvántartási száma: E.252), a Magyar Közigazgatási Kar (székhelye: 1052 Budapest, Városház u. 7. sz.; nyilvántartásba vételről rendelkező bíróság és határozatának száma: Fővárosi Bíróság 6.Pk.62.472/1990.; nyilvántartási száma: 2233.) és a Városi Jegyzők Egyesülete (székhelye: 3900 Szerencs, Rákóczi út 89. sz.; nyilvántartásba vételről rendelkező bíróság és határozatának száma: Borsod-Abaúj-Zemplén Megyei Bíróság 7.Pk.61.337/1992/2.; nyilvántartási száma: 1337) megalapítják a Köztisztviselők Szakmai Szervezeteinek Szövetségét és annak Alapszabályát az alábbiak szerint állapítják meg:
1.1. A szövetség neve: Köztisztviselők Szakmai Szervezeteinek Szövetsége
1. 2. Rövidített elnevezés: KÖZSZÖV
1. 3. A szövetség jellege: egyesületi jelleggel működő országos szakmai képviseleti szerv.
1. 4. A szövetség székhelye: 1052, Budapest, Városház u. 7. II/202.
1. 5. A szövetség telephelyei: 5100, Jászberény, Lehel vezér tér 18.
1. 6. A Köztisztviselők Szakmai Szervezeteinek Szövetsége (továbbiakban: Szövetség) önálló jogi személy.
2.1. A Szövetség tagjai érdekérvényesítő tevékenységének összehangolása, a közös köztisztviselői érdekek megfogalmazása, azok hatékony védelme, képviselete, érvényesítése a kormányzati szerveknél, folyamatos együttműködés nemzetközi köztisztviselői szervezetekkel.
Együttműködés önkormányzati és más szakmai vagy érdekvédelmi szervezetekkel, kapcsolattartás a szakmai központi állami, területi és helyi szervekkel, más gazdasági, társadalmi, érdekképviseleti szervezetekkel.
2.2. a.) A közigazgatás egységességének, a közhivatal viseléshez való alkotmányos jog érvényesülésének és garanciájának biztosítása, képviselete.
b.) A köztisztviselői szakma és hivatástudat magasabb szintre emelése érdekében a köztisztviselők köztestületének törvény általi létrehozásának előmozdítása.
c.) A Köztisztviselői Etikai Kódex megalkotásának és működtetésének társadalmi alapokra helyezése és ebben való részvétel.
d.) Közreműködés a közigazgatás személyzetével kapcsolatos egyes állami intézkedések és döntések előkészítésében, illetve végrehajtása megszervezésében.
2.3. A köztisztviselői jogok védelme, azok érvényre juttatása.
2.4. Közreműködés a tagok és köztisztviselők számára szervezett folyamatos oktatásban és továbbképzésben.
2.5. A kormány jogalkotási programjaival összhangban a jogszabály-előkészítési eljárásban való aktív részvétel. A jogszabályok véleményezése, egyeztetése után közös állásfoglalások kialakítása, továbbá jogalkotásra irányuló önálló kezdeményezés.
2.6. A Szövetség, annak tagjai és a köztisztviselők nemzetközi kapcsolatainak elősegítése, az EU-csatlakozástérintő kérdésekben azok érdekeinek képviselete.
2.7. A Szövetség tagjai közötti belső információs rendszer, adat- és dokumentációs bázis kialakítása, kiadványok megjelentetése.